Juhtusin hiljuti kuskilt lugema Tommy Hellsteni definitsiooni harrastuse kohta. Selle järgi peab hea harrastus olema  esiteks nii põnev, et seda ei saa terve elu jooksul päris selgeks, teiseks segab ta tööd ja kolmandaks on hirmus kulukas. Ja mina olin just endale selgeks teinud, et mul on h ä d a s t i vaja uut statiivi ja välku. Et kulukas või kuidas?   Jess, tuleb välja, et mul on harrastus!   See olla  nimelt paraneva töönarkomaani tunnus (töönarkomaan ei tähenda mitte inimest, kes kogu aeg töötab, vaid inimest, kes peab pidevalt midagi tegema. soovitatavalt mitut asja korraga, kuna ta ei oska niisama olla). Just seda ma õpingi. Niisama olema.